Arnoldus Pannevis - Wikipedia

# Arnoldus Pannevis

### vanuit Wikipedia, die vrye ensiklopedie.

Arnoldus Pannevis was een van die baanbrekers van die Afrikaanse taal.

Pannevis is in 1838 in Oudekerk in Nederland gebore en begin sy loopbaan in die Nederlandse Vloot, maar het dit laat vaar om vir predikant te leer weens swak gesondheid. Toe hy van die geleenthede in Suid-Afrika te hore kom, het hy daarheen geëmigreer en kom in 1866 in Kaapstad aan om die pos van onderwyser in Latyn en Grieks aan die Paarlse Gimnasium-skool te aanvaar. Hier was een van die grondleggers van die Afrikaanse taal, ds. S.J. du Toit een van sy leerlinge.

Pannevis het weldra begin belang stel in wat toe as "Die Taal" bekend gestaan het en publiseer in 1872 sy pleidooi om die vertaling van die Bybel in Afrikaans. Sy brief in die Zuid Afrikaan het drie jaar later gelei tot die stigting van die Genootskap van Regte Afrikaners, wat die beweging begin het vir die erkenning van Afrikaans as 'n volwaardige taal.

Hy het hierna self in Afrikaans begin skryf en is in 1884 oorlede.

Ontsluit van "http://af.wikipedia.org../../../a/r/n/Arnoldus_Pannevis_1b9c.html"

Kategorie: Afrikaans

##### Views

- Artikel
- Bespreking
- Huidige wysiging

##### Soek